Berit Pynten

Berit Toresdatter Pynten eller Berit Skjefte (også kalt Berit Tørrisdotter Gryte-Brøtin-Pynten) (født ca 1809 Losvollen i Vestre Slidre, død 1899 i Vang, Valdres) var en norsk langeleikspiller.Helgesen, Anne: Langeleik og pengepung. Klassekampen 3. april 2014. Hun ble landskjent som langeleikspiller og selv om hun kom fra små kår ble hun en av de velstående i bygda.  

Hun tjente penger på produksjon og salg av brennevin, og opptrådte dessuten med såkalte dansedokker, som kan sies å være en form for dokketeater. Dokkene var koblet til langeleiken slik at de «danset» i takt med musikken når Berit Pynten spilte. 

 Bakgrunn 
Berit Toresdatter eller Tørresdotter ble født 1809 eller 1812 på Losvollen i Nord-Aurdal. Hun giftet seg med Andris Skjefte fra Høresbygda i Vang. Ekteparet kjøpte plassen Pynten (eller Pynte) ved hovedveien mellom Vestre Slidre og Vang. Mange reisende langs hovedveien til Bergen tok en pause der noe hun tjente penger på. Edvard Grieg stanset der på 1880-tallet. Hun turnerte blant annet om høsten når det var lite trafikk. Hun ga langeleiken sin til Erik Werenskiold før hun døde. 

 Kilde til folkemusikk 
Komponisten Edvard Grieg og folkemusikksamleren Ludvig M. Lindemann (i 1865) skrev ned musikken hennes. Selv om musikken var inspirasjon for Grieg, er hun ikke kreditert på noen av Griegs noteblad. Før hun døde solgte hun den siste langeleiken sin for ti kroner til Erik Werenskiold (som også laget et portrett av henne). Både instrumentet som Werenskiold kjøpte og en annen av hennes langeleiker er nå på Ringve museum. Fotografen Knud Knudsen tok en serie bilder av Berit Pynten med et lite publikum rundt.

Anders Stilloff (senere redaktør i Morgenavisen) var med da Grieg oppsøkte Pynten på 1880-tallet. Stilloff noterte blant annet:

 Biografi (2024) 
I 2024 ga sakprosaforfatteren Olav Norheim ut boken Beste harpespillerske, verdensberømt om Berit Pynten.Han fikk Folkelarmprisen 2024 i klassen dokumentasjon for denne boken.

 Referanser 

Eksterne lenker
 Langeleik etter Berit på Pynten, foto hos Digitalt museum

Kategori:Norske folkemusikere
Kategori:Personer fra Vestre Slidre kommune
Kategori:Dukketeater